edisnord/MILQA-question-generation huggingface dataset:
qgen: title: Kék bálna context: Cummings és Thompson (1971) becslései szerint a kék bálna hangjának erőssége 1 méter távolságban 155 és 188 decibel közöttinek felel meg, 1 μN/m² nyomás esetén.
Mindegyik bálnacsoport a 10-től 40 Hz-ig terjedő frekvenciatartományt használja (az emberi fül érzékelésének alsó frekvenciahatára 20 Hz körül van). Egy-egy ének hossza 10–30 másodperc közötti. A Srí Lanka partjainak közelében élő kék bálnák négy hangból álló mintát ismételnek, amik egyenként akár két percig is eltartanak. Ez hasonlít a hosszúszárnyú bálna jól ismert énekére. Mivel ez más populációban nem fordul elő, a kutatók úgy vélik, hogy ez a jelenség csak a B. m. brevicauda („törpe”) alfajra jellemző.
A bálnák énekének okai pontosan nem ismertek.
Richardson és társai (1995) hat lehetséges okot sorolnak fel:
az egyes egyedek közötti távolság megtartása;
a fajok és az egyedek felismerése;
az adott helyzetre vonatkozó információ közlése (például táplálkozás, figyelmeztetés vagy udvarlás);
a társadalmi helyzet fenntartása (például hívás nőstények és hímek között);
a vízben lévő akadályok felderítése;
a zsákmány helyének meghatározása.

Kérdések:
Hangos-e a kék bálna éneke?
Érzékeli-e az emberi fül a kék bálnák hangját?
Milyen hosszú a kék bálnák éneke?
Miért énekelnek a bálnák?
Milyen információkat tartalmazhat a bálnák éneke?
Hányféle hangból áll a bálnák éneke?
qgen: title: Kék bálna context: Hamarosan más helyeken is elkezdődött az ipari méretű bálnamészárlás: 1883-ban Izlandon, 1894-ben Feröeren, 1898-ban Új-Fundlandon és 1903-ban a Spitzbergákon. 1904–05-ben a Déli-Georgia és Déli-Sandwich-szigeteken is megölték az első kék bálnát. 1925-re elkészültek az oldalnyílásos bálnavadász- és feldolgozó hajók, továbbá a vadászhajók is gőzhajtással működtek, így elkezdődhetett az antarktiszi és a környékbeli vizekben is a nagy mértékű bálnavadászat. Hatalmas mérete miatt a kék bálna a bálnavadászat virágzása idején az egyik fő zsákmány volt. Lemészárlása után hatalmas testét halzsírrá dolgozták fel az élelmiszeripar számára, míg a szilákat „halcsontként” hasznosították. Az 1930–31-es vadászszezon alatt csak az Antarktisz vizeiből 29 400 kék bálnát öltek meg. A második világháború után, 1946-ban, a kékbálna-állományok jelentősen lecsökkentek, emiatt nemzetközileg létrehozták az első kvótákat, de ezek alig értek valamit, mivel akkoriban nem nagyon különböztették meg a különböző fajokat egymástól. A ritka fajokat ugyanazzal az irammal irthatták, mint a közönséges, nagy állományú fajokat.

Kérdések:
Mi tette lehetővé a nagy mértékű bálnavadászatot?
Hogyan hasznosították a kék bálnák testét?
Mi a halcsont?
Milyen mértékű volt a bálnavadászat az 1930-as években?
Mi lett a következménye az ipari méretű bálnamészárlásnak?
Mire vonatkoztak pontosan a bálnavadászatban létrehozott kvóták?
Mi lett a hatása a bálnavadászatban létrehozott első kvótáknak?
Hogyan használták fel a halzsírt?
qgen: title: Kék bálna context: 1962-ben az angol író és mérnök, Arthur C. Clarke a Profiles of the Future című könyvében az elsők között hívta fel a figyelmet a kék bálna ügyére. Clarke az állat nagy agyára hivatkozva a következőt írta könyvében: „nem ismerjük az általunk tönkretett élőlény igazi természetét”.1966-ban a Nemzetközi Bálnavadászati Bizottság (International Whaling Commission, IWC) felfüggesztette e bálnafaj vadászatát, hogy megvédje a fajt a kihalástól. Végül, az 1970-es években a Szovjetunió is leállt az illegális bálnavadászattal. A kék bálna vadászatának betiltásáig az Antarktisz vizeiben 330 000, a déli félgömb többi részén 33 000, a Csendes-óceán északi részén 8200, az Észak-Atlanti-óceánban 7000 példányt pusztítottak el. A világ legnagyobb kékbálna-állományának, amely az Antarktisz körül élt, a tilalom bevezetésekor már csak 0,15 százaléka maradt meg. A kék bálnákat és más bálnaféléket befolyásos szervezetek próbálják védeni. 2002-ben a világ kékbálna-állományát 5-12 000 példányra becsülték. A vadászat teljes betiltása óta az antarktiszi állomány évi növekedését 7,3%-ra becsülik. A kaliforniai populáció 2014-re már elérte az eredeti létszám 97%-át.

Kérdések:
Mikor függesztették föl a kék bálnák vadászatát?
Mikor tiltották be a kék bálnák vadászatát?
Miért függesztették föl a kék bálnák vadászatát?
=3. Mi volt a célja a kékbálna-vadászat felgüggesztésének?
Sikerült-e megvédeni a kék bálnákat a kihalástól?
Milyen szervezetek védik a kék bálnákat?
Mely szervezetek védik a kék bálnákat?
Mekkora volt a világ kékbálna-állománya 2002-ben?
A becslések szerint hány kék bálna élt a világon 2002-ben?
Miért nehéz megbecsülni a kék bálnák számát?
Melyik volt a világ legnagyobb kékbálna-állománya a vadászat megkezdése előtt?
Hány kék bálnát öltek meg a vadászati tilalom bevezetéséig?
Melyik ország volt az utolsó, ahol még kékbálna-vadászat folyt?
Ki hívta fel az elsők között a figyelmet a kék bálnák ügyére?
Miért nem függesztette fel a bálnavadászatot 1966-ban a Szovjetúnió?
qgen: title: Kék bálna context: A londoni Természettudományi Múzeumban látható egy kékbálna-csontváz és egy valós méretű modell; mindkettő arról híres, hogy a világon az első ilyen kiállított darabok voltak. Ma már egyéb múzeumok is állítanak ki bálnacsontvázakat és modelleket, ilyen például Santa Cruz-i University of California (Kaliforniai Egyetem). Hasonlóképpen, a New Yorkban lévő American Museum of Natural History (Amerikai Természettudományi Múzeum) Milstein Family Hall of Ocean Life szárnyában is látható egy teljes méretű kékbálna-modell. A massachusettsi New Bedford Bálnavadászat Múzeumában (New Bedford Whaling Museum) egy kékbálna-borjú csontváza van kiállítva.
A kaliforniai Long Beachen lnevő Aquarium of the Pacific főtermének plafonján egy anyaállat a borjával látható; ezek is modellek. A kanadai University of British Columbiához (Brit Columbiai Egyetem) tartozó Beaty Biodiversity Museumában egy kék bálna csontvázának a másolata látható. Az ottawai Canadian Museum of Nature-ban 2010 májusában egy valódi kékbálna-csontvázat állítottak fel.

Kérdések:
Melyik városban állítottak ki először kékbálna-csontvázat?
Hol látható egy kék bálna borjának csontváza?
Igazi-e az Aquarium of the Pacificben bemutatott kék bálna és a borja?
Honnan került az ottawai múzeumba egy igazi kékbálna-csontváz?
Hol helyezték el a bálnamodelleket az Aquariom of the Pacificben?
qgen: title: Képzelt riport egy amerikai popfesztiválról (musical) context: A Képzelt riport egy amerikai popfesztiválról (röviden: Képzelt riport vagy Popfesztivál) Déry Tibor azonos című kisregényének 1973-as magyar musicalváltozata. A kisregényt Pós Sándor alkalmazta színpadra, zenéjét Presser Gábor, dalszövegeit Adamis Anna szerezte. Ez volt a rockzenészként népszerű Presser Gábor első színházi munkája, a darab pedig az első sikeres magyar rockmusical révén utat nyitott a popzenének a magyar színházi és irodalmi életbe. A cselekmény egy amerikai rockfesztiválon bontakozik ki, középpontjában pedig egy magyar emigráns házaspár áll.
A tragikus musical 1973. március 2-i vígszínházi bemutatója után azonnali kritikai és kasszasiker lett hazai és (a vendégjátékoknak köszönhetően) európai szinten. A premier óta számos magyarországi és európai színpadon bemutatták, míg angol nyelven az USA-ban 1986 márciusában láthatta először a közönség. A Színházi kalauz szerint ezen bemutatók sorából „kiemelkedett Kovalik Balázs 1999-es szegedi színrevitele Juronics Tamás koreográfiájával, illetve Szikora János tartalmas, gondolatiságában letisztult szolnoki rendezése (2005).”

Kérdések:
Ki írta a Képzelt riport egy amerikai popfesztiválról című kisregényt?
Ki szerezte a Képzelt riport egy amerikai popfesztiválról című musical zenéjét?
Ki írta a Képzelt riport egy amerikai popfesztiválról című musical számainak a szövegét?
Mi volt Presser Gábor első színházi munkája?
Kik a Képzelt riport egy amerikai popfesztiválról főszereplői?
Mikor mutatták be a Képzelt riport egy amerikai popfesztiválról musicalt?
Hol mutatták be a Képzelt riport egy amerikai popfesztiválrólt?
Melyik évben jelent meg a Képzelt riport egy amerikai popfesztiválról musicalváltozata?
Mikor mutatták be a Képzelt riport egy amerikai popfesztiválról musicalt Amerikában?
Ki rendezte a Képzelt riport egy amerikai popfesztiválról musicalt Szegeden 1999-ben?
Szikora János mikor rendezte meg a Képzelt riport egy amerikai popfesztiválról című musicalt Szolnokon?
A Képzelt riport egy amerikai popfesztiválról egy komédia?
Ki Adamis Anna férje?
Hogy hívják Presser Gábor együttesét?
Presser Gábor mikor debütált?
Déry Tibor mikor írta a Képzelt riport egy amerikai popfesztiválrólt?
Szikora János és Szikora Róbert rokonok?
Mikor halt meg Déry Tibor?
qgen: title: Kínai kert context: A kínai kert tájképkertészeti stílusa a kínai kultúra ősi ága, ami három évezredes fejlődésen ment keresztül. Nagy hatással volt a japán és koreai kertkultúra kialakulására is. Az uralkodói családok palotáihoz csatlakozó kerteken kívül magába foglalta a tudósok, költők, művészek, kormánytisztviselők otthonai melletti kerteket is. Ezek a fallal körülvett, a házak belső terét kiszélesítő lakóterületek lehetőséget nyújtottak a szemlélődésre, a külvilágtól való elzárkózásra. A tipikus kínai kertben dombok, sziklák, tavak adják a növényzet környezetét, miniatűr, idealizáltan romantikus tájat alkotva, és kisebb épületek szolgálják a pihenést és szemlélődést.
A kertművészet Kínában szoros összefüggésben fejlődött más művészeti ágazatokkal, elsősorban a tájképfestészettel, a kalligráfiával és a költészettel. A kertkultúra egyik csúcspontját Szucsou (Suzhou)ban érte el, ahol csaknem egy évezreden át, a 11. és a 19. század közötti virágzott ez a művészeti ágazat. A máig megmaradt 69 ottani kertből kilencet a világörökség részévé nyilvánítottak Szucsou klasszikus kertjei néven.

Kérdések:
Mire szolgálnak a kínai kertek?
Mennyi idő alatt fejlődött ki a kínai kert stílusa?
Mi határolja a kínai kerteket?
Lakóterületnek számítanak-e a kínai kertek?
Mik találhatók egy kínai stílusú kertben?
Minek a művészete a kalligráfia?
Mikor virágzott Szucsouban a kertkultúra?
Hány klasszikus kínai kert maradt meg Szucsouban?
Hány kert lett a világörökség része Szucsouban?
Mikor lettek a világörökség részévé Szucsou klasszikus kertjei?
qgen: title: Kínai kert context: A kínai kertkultúra első igazi alkotásai a feljegyzések szerint a Sárga-folyó völgyében, a Sang-dinasztia (Shang-dinasztia) (i. e. 1600–1046) idején készültek el. Ezekben a kertekben az uralkodó és udvarának tagjai vadásztak is, valamint gyümölcsöt és zöldséget is termeltettek.
A kínai jóslócsontokon megőrződött feliratokból kitűnik, hogy ebben a korszakban háromféle karaktert alkalmaztak a kert kifejezésre: a ju (you), a pu és a jüan (yuan) jelet. A ju (you) olyan kertet jelentett, amiben állatokat tartottak, a pu ezzel szemben a növények számára szolgált. A Csin-dinasztia (i. e. 221 – i. e. 207) (Qin-dinasztia (i. e. 221 – i. e. 207)) idején a jüan (yuan) vált minden kert jelévé. A régi jüan (yuan) karakter – 園 – tulajdonképpen egy kis kert rajza, a keret jelképezi a körülvevő falat, benne egy kis négyzet egy tavat, további szimbólumok jeleznek egy épületet valamint egy gránátalmafát vagy ültetvényt.
A késői Sang-dinasztia (Shang-dinasztia) egyik híres kertje volt a Szellem terasza, tava, parkja (Lingtaj, Lingcsao, Lingju (Lingtai, Lingzhao Lingyou)), amit Venvang (Wenwang) király építtetett. Ez a kert a Dalok könyvében is szerepel.

Kérdések:
Mire használták az első kínai kerteket?
Mikor keletkeztek az első kínai kertek?
Mire szolgáltak a kínai jóslócsontok?
Hol építették az első igazi kínai kerteket?
Mit ábrázol a kínai írás régi jüan karaktere?
Mi a szimbóluma a gránátalmafának a kínai írásban?
Melyik dinasztiához tartozott Venvang király?
Ki írta a Dalok könyvét?
Mit szimbolizált a kínai írás ju karaktere?
qgen: title: Kínai kert context: Egy másik korai királyi kert volt a Homokdűnék kertje, amit az utolsó Sang (Shang) uralkodó Ti Hszin (Di Xin) (i. e. 1075–1046) építtetett. Egy döngölt teraszról lehetett áttekinteni a parkot, amiben kikövezett medence is volt, elég nagy kisebb csónakok számára. Sze-ma Csien (Sima Qian) A történetíró feljegyzései című művében, csaknem egy évezreddel később írja erről a kertről, hogy a medencét borral töltötték meg, a benne lévő szigetecskén lévő fáról sülthús-darabok lógtak, az uralkodó pedig ágyasaival a bor-tavon hajókázott (Bor-tó és hús-erdő, 酒池肉林). Ez a jelenet a kínai történetírásban az elpuhultság és a hanyatlás szimbólumává vált, és a bukott dinasztiákat a rákövetkező éra ideológusai gyakran konkrétan is ugyanezzel a kicsapongással vádolták meg.
A Tavasz és ősz korszak (i. e. 722 – i. e. 481) idején is több, azóta is híres kert épült. I. e. 505-ben hozták létre a Kuszu (Gusu) teraszokat a Taj-tóra néző hely oldalában. A parkban tavat is kialakítottak, amin kék sárkányokat formázó hajók úsztak. A legmagasabban fekvő teraszról csodálatos kilátás nyílt a Taj-tóra.

Kérdések:
Ki készíttette a Homokdűnék kertjét?
Milyen volt a Homokdűnék kertjének terasza?
Hol épült fel a Homokdűnék kertje?
Milyen céllal építették a Homokdűnék kertje medencéjét?
Mit jegyzett fel Sze-ma Csien a Homokdűnék kertjéről?
Hány ágyasa volt Ti Hszinnek?
Mikor épültek a Kuszu teraszok?
Mit jelent a Kuszu szó?
Hol készültek a Kuszu teraszok?
Hány teraszból áll a Kuszu teraszok kertje?
Volt-e tó a Kuszu teraszokon?
qgen: title: Kínai kert context: A Han-dinasztia bukása után a politikai instabilitás hosszú korszaka következet Kínában. Már Mingti (Mingdi) császár (i. sz. 57–75) bevezette a buddhizmust, ami ekkoriban gyorsan terjedt. 495-re Lojang (Luoyang)ban, az Északi Vej (Wei)-dinasztia fővárosában már több mint 1300 buddhista templom volt, általában a hívők házaiból átalakítva. Ezek mindegyikéhez tartozott egy kisebb kert.
Ebben a bizonytalan korban sok korábbi tisztviselő elhagyta az udvart és a kertjeibe vonult vissza a világ zajától, hogy a természetnek és az irodalomnak szentelje életét. Egyikük, az arisztokrata Si Csung (Shi Chong) (249–300) építtette 296-ban az Arany völgy kertjét, 10 kilométerre Lojang (Luoyang)tól és meghívott oda harminc híres költőt. Az eseményt maga alkotta versben örökítette meg, ami aztán egy híres versgyűjtemény, az Arany völgy versei kiindulópontja lett. Ezzel indult meg a kertekről írt költészet gazdag kínai hagyománya.

Kérdések:
Mi volt az Északi Vej dinasztia fővárosa?
Melyik uralkodó idején terjedt el a buddhizmus Kínában?
Milyen kapcsolat volt a kínai kertek és a buddhista templomok között az 5. század végén?
Miért hagyta el a császári udvart sok kínai tisztviselő a Han-dinasztia bukása után?
Tisztviselő volt-e Si Csung?
Milyen életet élt az udvar elhagyása után sok korábbi tisztviselő?
Mivel foglalkozott több, a császári udvart elhagyó kínai tisztviselő?
Létezik még az Arany völgy kertje?
Mikor jelent meg az Arany völgy versei című gyűjtemény?
Ki teremtette meg a kertekről írt költészet hagyományát Kínában?
Milyen tisztséget viselt Si csung?
Hány költő versei szerepelnek az Arany völgy versei című gyűjteményben?
qgen: title: Kínai kert context: Vang Hszi-cse (Wang Xizhi) költő és kalligráfus (307–365) kitűnő kalligráfiájával örökítette meg a saját kertjében, az Orchidea pavilonban rendezett költői összejövetelt, amiből szintén versgyűjtemény született. A költőket egy patakocska mellé ültette, amelyen boroscsészéket úsztatott le. Aki előtt a csésze megállt, az köteles volt kiinni tartalmát, majd verset rögtönözni. Ez az esemény divatba hozta az úszó csészék patakjának motívumát a kertekben. A Szuj-dinasztia (Sui-dinasztia) Jangti (Yangdi) császára (604–617) szintén építtetett császári parkjában, a Nyugati kertben, Hangcsou (Hangzhou) közelében egy kanyargó patakot a csészék úsztatására, valamint pavilonokat a költők számára. A patakon a rendezvények alkalmával kis csónakokat is leúsztattak a kínai történelmet illusztráló figurákkal. A parkban színházi előadásokat is rendeztek.

Kérdések:
Hol tartott költői összejövetelt Vang Hszi-cse?
Melyik városban élt Vang Hszi-cse?
Hogyan született az úszó csészék patakjának motívuma?
Milyen csészék úsztak Vang Hszi-cse kerti patakjában?
Mi történik, ha az úszó csészék patakjában valaki előtt megáll egy csésze?
Melyik császár honosította meg kertjében az úszó csészék patakját?
Hogy hívták Jangti császár parkját?
Melyik város közelében épült fel a Nyugati kert?
Mik úsztak a Nyugati kert patakjában a csészéken kívül?
Miért voltak történelmi figurák a patakban úszó kis csónakokon Jangti idején?
Milyen rendezvényeket tartottak a Nyugati kertben?
qgen: title: Kínai kert context: A Tang-dinasztia idejét tekinti az utókor az első aranykornak a kínai kertépítészetben. Hszüancung (Xuanzong) császár csodálatos kertet építtetett a Fenséges tiszta tó kertje néven Csangan (Chang'an)ban, a mai Hszian (Xi'an) közelében, és ott élt híres ágyasával, Jang Kuj-fej (Yang Guifei)jel, aki tulajdonképpen a hatalmat gyakorolta a palota és maga a császár felett.
A festészet és a költészet korábban soha nem látott színvonalat ért el. Új kertek, kicsik és nagyok, töltötték meg a fővárost. Kialakításukhoz a klasszikus legendák adták az ötleteket, mint a Halhatatlanok szigete, vagy a kis kilátó-pavilonok a mesterséges hegyeken. Még a középosztály házaihoz is tartoztak kis kertek, terrakotta hegyekkel és kis tavacskákkal.
Az egyik híres kertet Vang Vej (Wang Wei) (701–761) tisztviselő, festő és költő építtette. Megvásárolta egy költő romos házát, ami egy tóba torkolló folyónál állt. Húsz különböző tájképi jelenetet hozott létre, mint a Magnóliák kertje, a Hullámzó füzek, vagy a Bambuszok szívének kioszkja. Mindegyik kertrészletről írt egy költeményt, valamint festményt készíttetett róla a háza belső falára.

Kérdések:
Mikor volt a kínai kert első aranykora?
Mikor uralkodott a Tang-dinasztia Kínában?
Ki gyakorolta valójában a hatalmat Hszüancung (Xuanzong) császár idején?
Ki volt Jang Kuj-fej?
Mi jellemezte a középosztálybeliek kertjeit a Tang-dinasztia idején?
Miről szól a Halhatatlanok szigete legendája?
Hogy hívták Hszüancung (Xuanzong) császár kertjét?
Hová akasztotta ki Vang Vej a kertjéről készített festményeit?
Hány különböző része volt Vang Vej kertjének?
Milyen művészeti ágakban alkotott Vang Vej?
Hol volt Kína fővárosa a Tang-dinasztia idején?
Mi volt a neve Vang Vej híres kertjének?
Látható-e ma a Bambuszok szívének kioszkja?
qgen: title: Kínai kert context: A Tang-dinasztia korában a kertművelés magas szakmai színvonalra emelkedett. Különleges növényeket hozattak be távoli vidékekről, szaporították, nemesítették azokat oltással, szemzéssel. A növények esztétikai tulajdonságait helyezték előtérbe. Számos könyv is született ebben a korban a növénytermesztésről. A nyüzsgő, komoly nemzetközi forgalmat bonyolító fővárosból ezek az ismeretek Ázsia-szerte elterjedtek. A gazdasági virágzás azt is elősegítette, hogy a kertépítés divatja egész Kínában meggyökeresedett.
A Tang-dinasztia korának utolsó híres kertje volt a Falucska a derűs tavasz hegyén (Pingcsüan Sancsuang (Pingquan Shanzhuang)), amit Lojang (Luoyang) városától keletre építtetett Li Tö-jü (Li Deyu) birodalmi főminiszter. A hatalmas kertben több mint száz pavilon, épület emelkedett, de a leghíresebb különleges alakú szikláiról a tudósok szikláinak, „tudós-szikláknak” is neveztek, ekkor váltak különösen divatossá; ezekkel jelképezték a hegyeket, hegyláncokat egy-egy kompozícióban.

Kérdések:
Ismerték-e a szemzést a Tang-dinasztia idején?
Mit tekintettek fő szempontnak a növénynemesítéskor a Tang-dinasztia idején?
Honnan érkeztek különleges növények a Tang-dinasztia idején a kínai kertekbe?
Például milyen növényeket nemesítettek a Tang-dinasztia idején?
Hol volt Kína fővárosa a Tang-dinasztia idején?
Minek köszönhető, hogy a kertépítés divattá vált egész Kínában?
Mikor épült a a Falucska a derűs tavasz hegyén nevű kert?
Kié volt a Falucska a derűs tavasz hegyén nevű híres kert?
Milyen tisztséget viselt Li Tö-jü?
Hány épület tarkította a Falucska a derűs tavasz hegyén nevű kertet?
Mik jelképezték a hegyeket a kínai kertekben?
Fennmaradtak-e növénytermesztésről szóló könyvek a Tang-dinasztia korából?
qgen: title: Kínai kert context: A Szung-dinasztia (Song-dinasztia) mindkét korszakában, az északiban és a déliben egyaránt magas színvonalú volt a kertépítészet. Huj-cung (Huizong) császár (1082–1135), aki az utókor által is elismert festő volt (ellentétben uralkodói teljesítményével, amivel nem tudta megakadályozni birodalma bukását) a kertészetben is jelentőset alkotott. Első kertje, az Arany tisztaságának medencéje, egy teraszokkal és pavilonokkal körülvett mesterséges tó volt. A meghívottak csónakversenyeket és más jeleneteket tekinthettek meg a tavon. 1117-ben személyesen felügyelte következő kertje építését. Egzotikus növényeket és festői sziklákat helyeztetett el benne, ezúttal is nagy szerepet kaptak a Taj-tó kövei. Néhány szikla akkora volt, hogy a szállítása érdekében a Nagy-csatornán minden hidat le kellett bontani. A kert közepén száz méter magas mesterséges domb állt, a Stabilitás hegye néven, sziklákkal és szakadékokkal. A kert 1122-re készült el, néhány évvel később a dzsürcsi Csin-dinasztia (1115–1234) (Jin-dinasztia (1115–1234)) hadai elfoglalták és kifosztották a fővárost és a parkot, csak a domb maradt meg belőle.

Kérdések:
Milyen magas volt a Stabilitás hegye nevű domb?
Ki építtette az Arany tisztaságának medencéjét?
Jó császár volt-e Huj-cung?
Miben aratott elismerést Huj-cung császár?
Hogy nézett ki az Arany tisztaságának medencéje nevű kert?
Meddig állt fenn Huj-cung második kertje?
Mikorra lett kész az Arany tisztaságának medencéje?
Mikorra lett kész Huj-cung második kertje?
Honnan vitetett sziklákat a kertjébe Huj-cung?
qgen: title: Kínai kert context: A császári parkok mellett számos kisebb kert is nagy hírnévre tett szert, így Lojang (Luoyang)ban Az égi uralkodó monostorának kertje különösen bazsarózsáiról volt nevezetes, amiket virágzásukkor az egész város közönsége megtekintett. A Többszöri tavasz kertje a hegyek látképéről volt híres. A legismertebb kert azonban a városban a Magányos öröm kertje volt, amit a költő és történész Szema Kuang (Sima Guang) (1021–1086) hozott létre. A másfél hektáros terület közepén állt a Tanulmányok pavilonja az ötezer kötetes könyvtárával. Az északon elhelyezkedő mesterséges tavon, kis szigeten, halászkunyhó állt. Keleten gyógynövényeket termesztett, míg a nyugati oldalon mesterséges domb állt, tetején kilátóval. A kert csekély díj ellenében megnyílt a látogatók előtt.

Kérdések:
Miről volt híres Az égi uralkodó monostorának kertje?
Ki építtette Az égi uralkodó monostorának kertjét?
Császári park volt-e a Többszöri tavasz kertje?
Melyik volt a leghíresebb kert Lojangban?
Ki építtette a Magányos öröm kertjét?
Mivel foglalkozott Szema Kuang?
Mekkora területen terült el a Magányos öröm kertje?
Hány könyv állt a Tanulmányok pavilonjában?
Volt-e kilátó a Magányos öröm kertjében?
Hogyan látogathatta a közönség a Magányos öröm kertjét?
Milyen gyógynövényeket termesztett Szema Kuang?
Hány könyvet olvasott el Szema Kuang?
Milyen hegyeket lehetett látni a Többszöri tavasz kertjéből?
qgen: title: Kínai kert context: Vuhszi (Wuxi) városában, a Taj-tó (Nagy-tó) partján és egyben két hegy lábánál harmincnégy kertről számolt be Csou Mi (Zhou Mi) (1232–1308) történész. A két leghíresebb közülük, az Északi és a Déli kert egyaránt Sen Tö-ho (Shen Dehe) császári főminiszter tulajdonában volt. Az egyik klasszikus, hegy-és-tó elrendezésű kert volt a halhatatlanok szigetével; a másik sajátos vízi kert volt, a Nagy-tóhoz csatlakozó öt terjedelmes mesterséges medencével. Ezekre és a környező hegyekre szép kilátás nyílt egy megemelt teraszról.

Kérdések:
Mikor élt Csou Mi történész?
Melyik tó partján fekszik Vuhszi?
Melyik hegyek veszik körül Vuhszit?
Melyek voltak Vuhszi városának leghíresebb kertjei?
Kié volt Vuhszi két leghíresebb kertje?
Az Északi vagy a Déli kert volt vízi kert?
Mivel rendelkezett Sen Tö-ho vízi kerje?
Milyen elrendezésű a klasszikus kínai kert?
Mi a halhatatlanok szigete?
qgen: title: Kínai kert context: 1271-ben Kubiláj kán, mongol uralkodó Kína császárának kiáltotta ki magát. 1279-re felmorzsolta a Szung (Song)-dinasztia utolsó ellenállását is és így létrejött a Jüan-dinasztia (Yuan-dinasztia). Új fővárost alapított a mai Peking (Beijing) területén Tatu (Dadu), a Nagy Főváros néven.
Kubiláj kán leghíresebb „kertjét” nyári rezidenciáján, a belső-mongóliai Xanaduban alakíttatta ki. Erről Marco Polo is megemlékezett, miután 1275 körül meglátogatta azt. Eszerint a 16 mérföld kerületű vadasparkban folyók és patakok, gyönyörű rétek voltak, ahová a kán-császár sok vadállatot telepíttetett és azokra vadászott. Marco Polo leírása ihlette az angol romantikus költőt, Samuel Taylor Coleridge-et a Kubla kán című költeményének megalkotására.
Magában a fővárosban Kubiláj kán megnagyobbíttatta az északi Csin-dinasztia (1115–1234) (Jin-dinasztia (1115–1234)) által létrehozott mesterséges tavakat és megépíttette a Csinghua (Oinghua) szigetet, megteremtve a máig meglévő kontrasztot a tó kanyargó partjai és a későbbi Tiltott Város szigorú geometriája között.

Kérdések:
Mi történt Kína történelmében 1271-ben?
Ki alapította Tatu városát?
Hol helyezkedett el Tatu városa?
Hogy nevezték még Tatu városát?
Hol volt Kubiláj kán nyári rezidenciája?
Ki írt Kubiláj kán leghíresebb kertjéről?
Melyik angol költő írt verset Kubiláj kánról?
Mit írt Marco Polo Kubiláj kán kertjéről?
Ki építtette a Csinghua nevű szigetet?
Állt-e már a Tiltott város Kubiláj kán idején?
Mitől tiltott a Tiltott város?
Ki építtette a Tiltott várost?
Ki volt az északi Csin-dinasztia utolsó uralkodója?
Miért hozott létre Kubiláj kán új fővárost Kínában?
Miért hívja a versében Coleridge Kubiláj kánt Kubla kánnak?
qgen: title: Kínai kert context: A mongol hódítás ellenére a klasszikus kínai kertkultúra tovább élt. Kitűnő példája ennek az Oroszlánliget Szucsou (Suzhou)ban, ami 1342-ben épült. Nevét a Taj-tóból hozott fantasztikus formájú kövek alapján kapta, mert néhány közülük oroszlánfejekre emlékeztetett. A későbbi Csing-dinasztia (Qing-dinasztia) idején Kanghszi kínai császár (Kangxi kínai császár) és Csien-lung kínai császár (Qianlong kínai császár) is többször meglátogatta ezt a kertet, ami mintául szolgált a Csengtu (Chengde)ban kialakított császári nyári kert számára is.

Kérdések:
Honnan szállították a köveket az Oroszlánliget nevű kertbe?
Milyen formájú kövek díszítették az Oroszlánligetet?
Mikor létesült az Oroszlánliget?
Ki építtette az Oroszlánligetet?
Melyik császárok jártak az Oroszlánligetben?
Melyik császár építtette Csengtuban a császári nyári kertet?
qgen: title: Kínai kert context: A mongol Jüan (Yuan)-dinasztiát kínai felkelők döntötték meg, 1368-ban megalakult a Ming-dinasztia. Ennek a korszaknak a legszebb kertépítészeti emléke a Szerény hivatalnok kertje Szucsou (Suzhou)ban, amit Csengtö kínai császár (Zhengde kínai császár) (1506–1521) idején építtetett egy visszavonult tisztviselő. A kert azóta sok változáson ment át, de központi része megmaradt eredeti szerkezetében: egy nagy tó lótuszvirágokkal, körülvéve pavilonokkal. A tavon egy szigetet alakítottak ki, neve Illatos sziget. A parkban jól megfigyelhető a kínai kertépítészet egyik elvének, a „kölcsönzött látképnek” az alkalmazása: egyes pontokról a kert növényeinek, tárgyainak keretében megjelennek a környező hegyek és egy távoli pagoda képe is.
Egy másik Ming-kori kert Szucsou (Suzhou)ban a Megmaradt kert, ami Vanli kínai császár (Wanli kínai császár) (1573–1620) idején épült. A Csing (Qing)-dinasztia idején három magas, hegyeket szimbolizáló mészkősziklát helyeztek el a kertben. A leghíresebb közülük a Felhő-koronázta szerencsés csúcs, ami a kert központi figurája lett.

Kérdések:
Melyik kertet tartják a Ming-dinasztia korából a legszebbnek?
Ki hozta létre a Szerény hivatalnok kertjét?
Hány éves 2022-ben a Szerény hivatalnok kertje?
Mi áll a Szerény hivatalnok kertjének központjában?
Mi a neve a Szerény hivatalnok kertjében található tónak?
Mit jelent a "kölcsönzött látkép" elve a kínai kertben?
Mi a neve a Szerény hivatalnok kertjében található szigetnek?
Milyen növényektől illatos az Illatos sziget?
Melyik dinasztia idején készült a Megmaradt kert?
Miért csak később vittek sziklákat a Megmaradt kertbe?
Mi a neve a Megmaradt kert központi elemének?
Milyen anyagból van a a Felhő-koronázta szerencsés csúcs?
Hány évig uralkodott Vanli kínai császár?
Ki volt a Megmaradt kert építtetője?
Mi volt a Megmaradt kert eredeti neve?
qgen: title: Kínai kert context: A mesterséges „hegy” és/vagy a sziklakert a kínai kert elengedhetetlen része. A hegycsúcs a kínai filozófiában az erény, a stabilitás és a tartósság szimbóluma már a Változások könyve és Konfuciusz óta. A Halhatatlanok szigetének legendája még fontosabbá tette a hegyek szerepét a kertekben.
Az első sziklakert a kínai kertek történetében a Han-dinasztia idején épült Nyulak kertjében jelent meg. A Tang-dinasztia korában a sziklák műtárggyá nemesedtek, és formájuk, anyaguk, szerkezetük alapján értékelték azokat. Po Csü-ji (Bo Juyi), a neves költő (772-846) katalógust készített a Taj-tó híres köveiről. Az értékes, a fantáziát megmozgató alakzatokat tudós-köveknek nevezték.

Kérdések:
Mi az az elem, ami nem hiányozhat egyetlen kínai kertből sem?
Mit jelképez a hegycsúcs a kínai filozófiában?
Ki írta a Változások könyvét?
Miről szól a Halhatatlanok szigetének legendája?
Melyik kínai kertben készült először sziklakert?
Mit hívtak tudós-köveknek?
Milyen szempontok szerint értékelték a sziklákat a Tang-dinasztia idején?
Ki katalogizálta a Taj-tó híres köveit?
qgen: title: Kínai kert context: A Szung-dinasztia (Song-dinasztia) idején a mesterséges dombokat általában döngölt földből emelték. Huj-cung (Huizong) császár azonban már megrendítette országa gazdaságát azzal, hogy a Nagy-csatornán lebontatta a hidakat a parkokba való hatalmas sziklák Pekingbe szállítása érdekében. A Ming-dinasztia idején a dombokat már szinte kizárólag sziklákból építették fel, barlangokkal együtt. A Csing-dinasztia (Qing-dinasztia) idején a Ming-kori sziklahegyeket már túl mesterkéltnek tartották, és a kor „hegyeit” föld és sziklák kombinációja alkotta.
A nagyobb dombok tetején kötelező elem a kilátó-pavilon. A kisebb kertekben egy méretesebb szikladarab jelképezheti a hegyet, vagy kövek sorozata egy hegyláncot.

Kérdések:
Miből készültek a kert hegyei a Csing-korban?
Miből készültek a mesterséges kerti dombok a Szung-dinasztia idején?
Miből készültek a kert hegyei a Ming-korban?
Hogyan szállíttatta Pekingbe a nagy sziklákat Huj-cung?
Miért bontatta le Huj-cung a Nagy-csatornán a hidakat?
Mi szimbolizálja a hegyláncot egy kisebb kínai kertben?
Fel lehet-e mászni a kínai kertek kilátó-pavilonjára?
Hány hidat bontatott le Huj-cung?
Gyakori-e a kínai kertben a barlangmotívum?
qgen: title: Kínai kert context: A kínai kert központi eleme még a kisebb-nagyobb tó. A fő épületek ennek a partján helyezkednek el. A tó vagy a tavak egy részében lótuszfélék élnek, és külön pavilon szolgál a megtekintésükre. A tavakban már a Tang-dinasztia korában megjelentek a díszítési célra kitenyésztett aranyhalak, amik aztán a 11. századra széles körben elterjedtek. Hasonló célokból vízimadarakat is szoktattak a kertek vizeihez.
Már a Változások könyve megemlékezik a tavak szerepéről a kínai kertben, eszerint a víz a könnyedséget és a kapcsolatokat, összefüggéseket jelképezi. Kiegészítője a hegyeknek, a parkok másik központi elemének, és az álmokat, valamint a terek végtelenségét is jelképezi. A kert alakja gyakran elrejti a tavak túlsó szélét a szemlélődő elől, így a vízfelület végtelenségének az illúziója keletkezik. A vízben tükröződik az égbolt, ezért az ahhoz hasonlóan állandóan változó látványt nyújt; viszont egy gyenge szellő is eltörölheti a tükröződéseket.

Kérdések:
Mit szimbolizál a víz a kínai kertekben?
Hogyan keltik azt a látszatot a kínai kertekben, mintha végtelen lenne a vízfelület?
Általában milyen alakja van egy kínai kertnek?
Miért fontos a látvány változatossága a kínai kertben?
A kínai kertek melyik elme segít az állandóan változó látvány megteremtésében?
Melyek a kínai kertek központi elemei?
Milyen növények népesítik be a kínai kert egyes tavait?
Honnan csodálhatjuk meg a kínai kertek lótuszait?
Milyen állatok találhatók a kínai kertek vizeiben?
Ki írta a Változások könyvét?
qgen: title: Kínai kert context: A tavak és a vízparti pavilonok kialakítását nagyban befolyásolta egy klasszikus kínai író, Liu Ji-csing (Liu Yijing) (403–444), aki a Sisuo Hszinjü (Shishuo Xinyu) című művében sokat ír a császár vízparti sétáiról. A későbbiekben sok kertben, különösen a Jangce déli folyása mentén és az északi császári udvarokban találkozni lehetett az e könyvben szereplő vízparti kompozíciókkal és nevekkel.
A kisebb kertekben található egyetlen tóval szemben a nagyobbakban a tóba vezető vízfolyások is vannak, esetleg a tavat két részre osztják és a kettőt keskeny csatorna köti össze, megteremtve a hidak, köztük fedett hidak alkalmazásának lehetőségét. A legnagyobb kertekben a nagy tavon szigetek is vannak, a Halhatatlanok szigetét megidézve.
Néhány kertben a tavakat sima területeket borító fehér homokkal helyettesítették, amit sziklák határoltak. A holdfényben ezek tavaknak látszhattak. A „száraz kertnek” ezt a stílusát vitték át később Japánba, ebből alakult ki a zen kert. A patakok, vízfolyások a kínai keretekben mindig kanyargósak, a természetest igyekeznek utánozni, egyes részeiket sziklák vagy a növényzet rejti el.

Kérdések:
Ki ihlette a kínai kertek több vízparti kompozícióját?
Milyen vízparti kompozíciók szerepelnek a Sisuo Hszinjü című műben?
Általában hány tó van a kisebb kínai kertekben?
Mi jellemző a nagyobb méretű kínai kertekre?
Mi a Halhatatlanok szigete?
Mitől száraz a "száraz kert"?
Mi volt a zen kertek előképe?
Milyenek a kínai kertek patakjai?
Miért kanyarognak a kínai kertek patakjai?
Honnan származik a kínai kertek fehér homokja?
Miért éppen fehér homokkal helyettesítik a vízfelületet egyes kínai kertekben?
Mivel fedték a kínai kertek hídjait?
A kínai kertekben minden híd fedett volt?
qgen: title: Kínai kert context: A kínai kertről is először Marco Polo hozott hírt Európába. Kubiláj kán vadaskertje mellett részletesen leírta a kambaluki (a mai Peking) császári palota kertjét is, aminek a központi eleme egy emberkéz alkotta száz lépésnyi magas és ezer lépés kerületű hegy volt, örökzöld fákkal és azúrszínű díszkövekkel.
Xavéri Szent Ferenc, az első jezsuita, aki Kínába érkezett 1552-ben, majd Matteo Ricci is beszámoltak a kínai kertekről. Louis le Comte, XIV. Lajos francia király matematikusa meglepődéssel látta, hogy a kínai kertek nem áttekinthetőek, nincsenek geometrikus formába rendezve.
A 18. században Európában a kínai vázák, porcelánáruk megérkezésével fellendült a népszerűsége mindennek, ami Kínából származott. Nagy festők, mint Jean-Antoine Watteau és François Boucher kínai jeleneteket festettek – nagyrészt saját képzeletükből kiindulva. Az európai királyi udvarokban mindenfelé terjedt a kínai jellegű dekoráció, és ez a kertekre is hatott.
Csien-lung kínai császár (Qianlong kínai császár) (1711–1799) hasonlóképpen nagyon érdeklődött Európa iránt. Megbízást adott egy műszaki képzettségű jezsuita papnak, hogy építsen udvarában nyugati mintára szökőkutat.

Kérdések:
Mikor készült a kambaluki palota kertje?
Mi volt a mai Peking korábbi neve?
Mikor jutott el a kínai kertek híre Európába?
Mi áll a kambaluki császári palota kertjének központjában?
Hogy hívták XIV. Lajos matematikusát?
Min lepődött meg Louis le Comte?
Mikor lettek igazán népszerűek a kínai tárgyak Európában?
Mi volt Watteau foglalkozása?
Ki épített szökőkutat Csien-lung kínai császárnak?
Miért építtetett szökőkutat Csien-Lung császár?
Ki volt Matteo Ricci?
Melyik kertekre jellemzőek a geometrikus formák?
qgen: title: Kínai kert context: A kínai kertművészet az angol kertkultúra alakulására is hatott. 1685-ben William Temple angol diplomata és író egy művében szembeállította az európai (francia) szimmetrikus kertek hagyományát az olvasmányaiból ismert kínai kertekkel. Írása jelentős visszhangot, vitát váltott ki, és hozzájárult ahhoz, hogy a 18. századra kialakuljon és megszilárduljon az önálló angol tájkertészet. Ezekben a kertekben a kor divatjának megfelelő (mű) antik romok mellett 1738-ban megjelent díszként az első kínai jellegű építmény is.
A kínai stílus nagy propagátora lett William Chambers építész (1723–1796), aki 1745 és 1747 között Kínában élt, és benyomásairól könyvet, valamint a kínai kertészetről külön disszertációt is írt.

Kérdések:
Melyik kertekre jellemzőek a műromok?
Járt-e William Temple Kínában?
Ki népszerűsítette a kínai kertstílust?
Hogy került William Chambers Kínába?
Milyen építmények jellemzőek a kínai kertekre?
qgen: title: Közönséges pörölycápa context: A közönséges pörölycápa (Sphyrna zygaena) a porcos halak (Chondrichthyes) osztályának kékcápaalakúak (Carcharhiniformes) rendjébe, ezen belül a pörölycápafélék (Sphyrnidae) családjába tartozó faj, amely egyben e porcoshal-nem típusfaja is.
Az angol nyelvben ezt a cápát sima pörölycápának („smooth hammerhead”) nevezik, mivel más fajoktól ellentétben, a „kalapácsfej” elülső részén nincs semmiféle dudor vagy egyéb kiemelkedés, tehát a felülete sima. Közeli rokonától, a nagy pörölycápától (Sphyrna mokarran) eltérően a közönséges pörölycápa szemeit tartó „kalapácsfej” szélei kissé hátrahajolnak. Más pörölycápáktól eltérően inkább a mérsékelt övi szélességi körökön levő tengervizeket választja élőhelyéül, világszerte megtalálható e szélességi körök környékén. Nyáron a hűvösebb víztömegeket követve a pólusok felé vándorol. Ekkortájt több száz, vagy akár több ezer fős rajokba verődik össze.

Kérdések:
Milyen alakúak rendjébe tartozik a közönséges pörölycápa?
Minden pörölycápa porcoshal?
Miért hívják az angolok a közönséges pörölycápát sima pörölycápának?
Miben különbözik a közönséges pörölycápa a nagy pörölycápától?
Hol él a közönséges pörölycápa?
Merre vándorolnak nyáron a közönséges pörölycápák?
Milyen pólusokat kedvel a közönséges pörölycápa?
Hogyan vándorol a közönséges pörölycápa?
Télen is rajokban él a közönséges pörölycápa?
Miért hívják kalapácsfejűnek is a közönséges pörölycápát?
qgen: title: Közönséges pörölycápa context: A nagy pörölycápa mögött az ötméteres hosszával a második legnagyobb pörölycápafaj. Ragadozó lévén számos élőlény szerepel az étlapján, köztük csontos halak és tengeri gerinctelenek; a nagyobb példányok rájákat és más cápafajokat is zsákmányolnak. Mint minden pörölycápa, ez a faj is elevenszülő, és egy vemhesség alatt 20–40 utódja jöhet a világra. Amint a magyar neve is mutatja, ez a cápafaj közönséges, azaz gyakori, emiatt az elterjedési területén ipari mértékű halászata folyik. Szándékosan és mellékfogásként is belekerülhet a halászhálókba, hiszen akár a többi cápafajt, elsősorban az uszonyaiért halásszák. A jelentős gazdasági érdek abból ered, hogy az ázsiai konyhákban kedvelt fogás a cápauszonyleves.
Mérete és éles fogai miatt veszélyt jelent az ember számára, de csak néhány cápatámadásért felelős. Ennek fő oka, hogy a nembeli társaitól eltérően a hidegebb vizek lakója, ezért kevésbé valószínű, hogy a fürdőzők ezzel a pörölycápafajjal találkozzanak. A Természetvédelmi Világszövetség (IUCN) sebezhető fajként tartja számon.

Kérdések:
Melyik a legnagyobb pörölycápafaj?
Milyen hosszú a nagy pörölycápa?
Hány méter hosszú a közönséges pörölycápa?
Növényevő a közönséges pörölycápa?
Mit eszik a közönséges pörölycápa?
Milyen cápákat eszik meg a közönséges pörölycápa?
Mit jelent, ha egy állat elevenszülő?
Hány utódot hoz világra egy pörölycápa?
Lehet-e közönséges pörölycápára halászni?
Miért halásszák a cápákat?
Miért kelendő a cápák uszonya?
Milyen ízű a cápauszonyleves?
Veszélyes-e az emberre a közönséges pörölycápa?
Miért nem jellemző, hogy közönséges pörölycápa emberre támad?
Mivel jár a közönséges pörölycápa sebezhető fajként való besorolása?
qgen: title: Közönséges pörölycápa context: Először Carl von Linné, a neves svéd természettudós írta le 1758-ban, akit egyébként a „rendszerezés atyjának” tartanak. A svéd tudós először a Squalus zygaena nevet adta neki, de akkortájt még nem tekintette típusfajnak. Az állat leírását a „Systema Naturae” című könyv tizedik kiadásában ismertette az olvasókkal. A halat később átnevezte Sphyrna zygaenára. A hal fajneve zygaena, amely a görög „zygòn” szóból ered, jelentése járom, mivel e porcos hal kissé meghajló „kalapácsfeje” a szarvasmarhákon alkalmazott igára emlékeztet. A szintén görög „zýgaina” szót Arisztotelész görög tudós és filozófus is használta a pörölycápa megnevezésekor. Amikor valaki pörölycápára gondol, akkor a legvalószínűbb az, hogy ezt a cápát látja maga előtt, mivel az ismeretterjesztő filmekben is ezt a pörölycápafajt mutatják a leggyakrabban.

Kérdések:
Kit hívnak a "rendszerezés atyjának"?
Miért alkalmazzák a járom szó megfelelőjét a közönséges pörölycápa latin fajnevében?
A járom ugyanaz, mint az iga?
Mikor írtak először tudományos műben a közönséges pörölycápáról?
Mikor írtak először a közönséges pörölycápáról?
Melyik pörölycápafaj látható a legtöbb ismeretterjesztő filmben?
qgen: title: Közönséges pörölycápa context: Azok a vizsgálatok, amelyek az alaktanra alapoznak, a közönséges pörölycápát a nagy pörölycápával és a csipkés pörölycápával (Sphyrna lewini) együtt e halcsalád fejlettebb képviselőjének tekintik; mivel sokáig az a közismert tévhit létezett, mely szerint a kezdetleges fajoknak kis „kalapácsuk” volt, és a fejlődés során az újabb fajok egyre nagyobb és nagyobb „kalapácsfejet” növesztettek. Azonban az új törzsfejlődés-kutatások, amelyek a sejtmagban található (nukleáris) DNS (nDNS) vizsgálatot, valamint a mitokondriális genetikát alkalmazzák, arra az eredményre jutottak, hogy a nagy pörölycápával együtt a közönséges pörölycápa a Sphyrna halnemen belül bazális kládot alkot. Tehát az első pörölycápák nem kis, hanem nagy „kalapácsfejűek” voltak. Továbbá a két bazális faj közelebbi rokonságban áll egymással, mint a halnem többi fajával; meglehet, hogy a többi pörölycápa a két bazális fajjal távolabbi rokonságban álló csipkés pörölycápából fejlődött ki.

Kérdések:
Milyen módszereket használnak az új törzsfejlődés-kutatások?
Hol található az nDNS?
Mi a különbség a DNS és az nDNS között?
Mit jelent a bazális klád kifejezés?
Mekkora volt a feje az elsőként megjelent pörölycápa-fajoknak?
Igaz-e, hogy a közönséges pörölycápa a csipkés pörölycápából fejlődött ki?
Igaz-e, hogy a pörölycápák a fajfejlődés során egyre nagyobb fejet növesztettek?
qgen: title: Közönséges pörölycápa context: A közönséges pörölycápa a Föld összes mérsékelt övi és trópusi tengerében megtalálható; a többi pörölycápától eltérően jobban bírja a hideget, emiatt a magasabban levő szélességi körök mentén ezzel a pörölycápafajjal lehet a leggyakrabban találkozni. Az Atlanti-óceán nyugati részén, a kanadai Új-Skóciától a Virgin-szigetekig és Brazíliától Argentína déli részéig található meg. Ugyanezen óceán keleti részén, a Brit-szigetektől az Elefántcsontpartig fordul elő. A Földközi-tengerben is van állománya. További előfordulási helyei a Vörös-tengertől és a Dél-afrikai Köztársaságtól Srí Lankáig, Japántól és Dél-Szibériától a vietnámi-öbölig, valamint Dél-Ausztráliától Új-Zélandig vannak. Hawaii vizeiben is él. A Csendes-óceán keleti részén Észak-Kaliforniától Chiléig található meg. A Galápagos-szigetek között, valamint Panama és Ecuador vizeiben is fellelhető. Habár trópusi állományai is vannak, mint például Mozambik tengeri vizeiben és az indiai Mannar-öbölben, a közönséges pörölycápát nem tekintik trópusi halfajnak. Az is meglehet, hogy a trópusi példányai valójában más pörölycápafajokhoz tartoznak, azaz a fajok egyszerű összetévesztéséről van szó.

Kérdések:
Hol élnek a közönséges pörölycápák?
Igaz-e, hogy a pörölycápák közül a közönséges pörölycápa bírja a legjobban a hideget?
Élnek-e közönséges pörölycápák a Földközi-tengerben?
Miért nem trópusi halfaj a közönséges pörölycápa?
Az Atlanti-óceánban hol található közönséges pörölycápa?
qgen: title: Közönséges pörölycápa context: A nagy pörölycápa után a közönséges pörölycápa a legnagyobb „kalapácsfejű”. Ez a porcos hal általában 250–350, de akár 500 centiméter hosszúra is megnőhet. 265 centiméteresen már felnőttnek számít. Legfeljebb 400 kilogramm testtömegű. A mérete mellett a nembeli társaitól a fej alakja is megkülönbözteti. A közönséges pörölycápa kalapács alakú fejének az elülső része kerekebb, annak közepe pedig mélyedésmentes. A „kalapács” szélessége a hal hosszának a 26–29%-a. Az orrnyílásai a széles fej széleinek a közelében vannak, és hosszú mélyedésekként folytatódnak a fej közepe felé. A felső állcsonton (maxilla) 26–32 fogsor, míg az állkapocscsonton (mandibula) 25–30 fogsor ül. Mindegyik fog háromszög alakú; egyesek széle sima, míg másoké enyhén csipkézett.

Kérdések:
Általában hány méter hosszú a közönséges pörölycápa?
Milyen a közönséges pörölycápa feje?
Mi a mandibula magyar megfelelője?
Milyen fogai vannak a közönséges pörölycápának?
Egy fogsorban hány foga van a közönséges pörölycápának?
Létezik-e 500 kilós közönséges pörölycápa?
Hol találhatók a közönséges pörölycápa porcai?
qgen: title: Közönséges pörölycápa context: A teste áramvonalas; a két hátúszója között nincsen gerinc menti kiemelkedés. Az első hátúszója közepesen magas és sarló alakú, kerekített úszóvéggel. A mellúszók és a hasúszók nem sarló alakúak, sőt a hátsó részeik majdnem egyenesek. A farok alatti úszó nagyobb a második hátúszónál. A farok alatti úszó vége hosszú és szabadon mozog; ez úszó hátsó részén egy mély bemetszés látható. Bőre sok ezer apró, éles fogaspikkellyel fedett, melyet ha előre simítanánk, a dörzspapírhoz lehetne hasonlítani, viszont ha elölről hátulra simítjuk, akkor bársonyos tapintású. Ez a sok fogaspikkelyke szorosan ül egymás mellett. Mindegyik pikkelykének a felnőtt hal esetében 5–7, míg a fiatal halnál csak 3 vízszintes kiemelkedése van, amely W alakot kölcsönöz neki. Testszíne felül a sötét barnásszürkétől az olíva szürkéig vagy sötétszürkéig változik. Az oldalai világosabbak, míg alul a hasi része teljesen kifehéredik. Néha a mellúszók végének a belső része sötét foltozást mutat.

Kérdések:
Melyik úszója sarló alakú a közönséges pörölycápának?
Melyik a közönséges pörölycápa legnagyobb úszója?
Mi található a közönséges pörölycápa bőrén?
Milyen színe van a közönséges pörölycápának?
Hal-e a közönséges pörölycápa?
Mikor érezhetjük bársonyosnak a közönséges pörölycápa bőrét?
Szabad-e simogatni a közönséges pörölycápát?
qgen: title: Közönséges pörölycápa context: A csipkés pörölycápától és a nagy pörölycápától eltérően a közönséges pörölycápa inkább a felszín közelében, általában kevesebb mint 20 méteres mélységben tartózkodik, bár 200 méteres mélységekben is megtalálták már. Főleg a részben szárazfölddel körülvett vizeket, mint például az öblöket és folyótorkolatokat részesíti előnyben, emiatt a sós- és brakkvízben egyaránt megél. Néha a nyílt tengerben, azaz a kontinentális selfek fölött, valamint a szigetek körül is fellelhető. Egy beszámoló szerint az Amerikai Egyesült Államokbeli Florida államban az Indián-folyó alsó szakaszába is felúszott. Nyáron nagy rajokba verődve északra, a hidegebb vizekbe vándorol, míg télen újból visszatér a melegebb tájakra.

Kérdések:
Milyen ízű a brakkvíz?
Melyik vizeket kedveli a közönséges pörölycápa?
Hogyan vándorol a közönséges pörölycápa?
Hány példány alkot egy közönséges pörölycápa-rajt?
Hol található az Indián-folyó?
Milyen mélységben érzi jól magát a közönséges pörölycápa?
qgen: title: Közönséges pörölycápa context: A felnőtt példányok magányosak vagy kisebb rajokban úsznak, de éves vándorlásaik során a közönséges pörölycápák nagy számban is összegyűlhetnek egy rajba. A Dél-afrikai Köztársaságban Fokvárostól keletre több száz fős, 1,5 méteresnél kisebb közönséges pörölycápából álló rajokat észleltek, míg Kalifornia vizeiben több ezer példányból álló rajokról érkeztek beszámolók. A forró nyári napokon a hatalmas rajok hollétét a cápák vízből kiemelkedő hátúszója árulja el. A fiatal állatokra a nagy méretű cápák vadásznak, mint például a sötétcápa (Carcharhinus obscurus); a kifejlett pörölycápák főleg Új-Zéland környékén a kardszárnyú delfineknek (Orcinus orca) eshetnek áldozatul. E cápafaj ismert élősködői a fonálférgek (Nematoda) közé tartozó Parascarophis sphyrnae és a Contracaecum-fajok.

Kérdések:
Évente hányszor vándorolnak a közönséges pörölycápák?
Hány példány alkot egy közönséges pörölycápa-rajt?
Honnan tudható, merre úsznak a közönséges pörölycápák?
Vannak-e élősködői a közönséges pörölycápáknak?
Milyen alakú a közönséges pörölycápák hátúszója?
Nagy méretű cápának számítanak-e a közönséges pörölycápák?
Melyik állatok veszélyeztetik a közönséges pörölycápákat?